พอดีอยู่ผมก็มีผื่นแดงคันอ่ะครับแล้วผมควรรักษายังไงได้บ้างครับผมมียาทาเชื้อราอยู่ทาได้ไหมคีรับแล้วผมจะรู้ได้ยังไงว่ามันคือผื่นอะไรอ่ะครับ
สวัสดีค่ะ อาการมีผื่นแดงคันนั้น ไม่แน่ใจว่าเป็นบริเวณไหนของร่างกาย แต่ถ้าเป็นตามผิวหนัง อาจจะเกิดได้จาก ผื่นแพ้จากการสัมผัสสารที่แพ้ เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก หรืออาจจะเป็นแค่การระคายเคืองซึ่งเป็นสาเหตุที่พบได้บ่อยกว่า หรือเป็นผื่นภูมิแพ้ผิวหนัง เชื้อราที่ผิวหนัง การถูกแมลงกัด หรือเป็นผื่นลมพิษซึ่งถ้าเป็นเชื้อรานั้น จะเป็นลักษณะผื่นแดงกลม ขอบชัด ตรงกลางสีซีดกว่า และควรได้รับการตรวจยืนยันทางห้องปฏิบัติการ คือเอาขุยไปตรวจเพื่อยืนยันว่ามีเชื้อราจริงร่วมด้วยในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาด ไม่ใส่เสื้อผ้าที่รัดและอับชื้น สังเกตอาการ ถ้าความแดง คันเป็นมากขึ้นเรื่อยๆ กินยาแก้คันไม่ทุเลา ควรไปพบแพทย์เพื่อตรวจเพิ่มเติม